Luc Besson

Luc Paul Maurice Besson (født 18. mars 1959 i Paris, Frankrike) er en fransk filmregissør og manusforfatter. Han har blitt prisbelønnet og hatt stor økonomisk suksess med en rekke av sine filmprosjekter.Liste over priser og nominasjoner på IMDB Hans Valerian and the City of a Thousand Planets (2017) er den dyreste filmen noensinne laget i Frankrike Med samlet produksjonskostnad på omkring 200 millioner amerikanske dollar.http://www.express.co.uk/entertainment/films/836444/Valerian-And-The-City-Of-A-Thousand-Planets-film-review-Luc-Besson-Rihannahttps://www.theguardian.com/film/2017/aug/03/luc-besson-valerian-interview-cara-delevingne-rihanna Bessons selskap, EuropaCorp, gikk i 2016 med 120 millioner euro i underskudd.http://variety.com/2017/film/global/luc-bessons-europacorp-posts-record-losses-of-135-million-1202480813/

Besson tilbragte barndommen med å følge sine foreldre, begge dykkeinstruktører rundt om i verden. Han planla å bli marinbiolog, men en dykkerulykke da han var 17 år gjorde at han ikke var i stand til å dykke igjen, så han ga opp den karriereveien.

Da han var 18 år flyttet han tilbake til Paris. Der tok han strøjobber i filmproduksjon for å lære faget, og bodde også i USA i tre år. Han flyttet tilbake til Frankrike og startet sitt eget produksjonsselskap.

Besson har vært gift med Anne Parillaud og Maïwenn Le Besco 1992–1997. Fra 1997 til -99 var han gift med Milla Jovovich. 28. august 2004 giftet han seg med Virginie Silla.

 Filmografi som regissør 
 Den siste kampen (1983)
 Subway (1985)
 Det store blå (1988)
 Nikita (1990)
 Atlantis (1991)
 Léon (1994)
 Det femte element (1997)
 Jeanne d'Arc (1999)
 Angel-A (2005)
 Arthur og Minimoyene (2006)
 Arthur og Maltazards hevn (2009)
 Adèle Blanc-Sec (2010)
 The Lady (2011)
 Farvel til Mafiaen (2013)
 Lucy (2014)
 Valerian and the City of a Thousand Planets (2017)https://www.dagbladet.no/kultur/sci-fi-storfilmen-ser-ikke-grensen-mellom-toysete-og-teit/68555716
 Dracula: A Love Tale (2025)

 Referanser 

 Eksterne lenker 



Kategori:Franske regissører
Kategori:Personer fra Paris
Kategori:Fødsler i 1959